Аӡбаҩ хада – ареспубликатә категориа змоу аӡбаҩ Џьумбер Салаҟаиа.
Аицлабрақәа реиҿкааҩцәа – аҿари аспорти рызҵаарақәа рзы аҳәынҭқарратә Еилакы, Аԥсны анапылампыл азы Афедерациа.
Аҟәа. Абҵарамза 15, 2022 шықәса. Аԥсныпресс. Абҵарамза 18 рзы Аспорттә хәмаррақәа рзы Ареспубликатә хәыҷтәы-қәыԥштә спорттә школ аҿы иалагоит ахацәа ркомандақәа рыбжьара анапылампыл азы Ачемпионат. Атурнир аартра мҩаԥгахоит асааҭ 11:00 рзы, ҳәа адырра ҟанаҵоит аҿари аспорти рзы аҳәынҭқарратә Еилакы апресс-маҵзура.
Атурнир рхы аладырхәуеит Аҟәа, Очамчыра, Гагра, Пицунда, Агәыӡера, Аҷандара, иара убас Аԥснытәи аҳәынҭқарратә Университет акомандақәа.
Аӡбаҩ хада – ареспубликатә категориа змоу аӡбаҩ Џьумбер Салаҟаиа.
Аицлабрақәа реиҿкааҩцәа – аҿари аспорти рызҵаарақәа рзы аҳәынҭқарратә Еилакы, Аԥсны анапылампыл азы Афедерациа.